LIETUVOS KALĖJIMŲ TARNYBA

LABBIS 4 PRO INFORMACINĖS SISTEMOS INTEGRAVIMO SU LIETUVOS KALĖJIMŲ TARNYBOS INFORMACINE SISTEMA (KADIS-2) PASLAUGŲ PIRKIMAS
(PIRKIMO ID  6927882)

 
Lietuvos kalėjimų tarnyba vykdydama LABBIS 4 PRO informacinės sistemos integravimo su Lietuvos kalėjimų tarnybos informacine sistema (KADIS-2) paslaugų pirkimą (toliau – pirkimas), gavo tiekėjo paklausimą dėl sutarties projekto, jį išnagrinėjo ir teikia atsakymą:
	Pirkimo dokumentų sąlyga
	Tiekėjo klausimas (tekstas neredaguotas)
	Atsakymas

	DĖL SUTARTIES PROJEKTO
	

	7.4. Paslaugų teikėjas turi teisę vienašališkai nutraukti Sutartį, įspėjęs Paslaugų pirkėją raštu prieš ne trumpesnį nei 30 (trisdešimties) dienų terminą, jeigu Paslaugų pirkėjas pažeidžia atsiskaitymo su Paslaugų teikėju terminus (išskyrus atvejus, kai Paslaugų pirkėjas naudojasi savo teise sulaikyti mokėjimus), gavęs Paslaugų teikėjo pretenziją, per 30 (trisdešimt) dienų nesumoka Paslaugų teikėjui mokėtinų sumų.
	„Prašytume patikslinti procesą, nes ne iki galo aiškus. Ar reikėtų suprasti tokiu būdu:  jei pilnai neatsiskaitoma, Paslaugų teikėjas pateikia pretenziją ir, jei po pretenzijos pateikimo per 30 k.d. Paslaugų pirkėjas neatsiskaito, Paslaugų tekėjas įgyja teisę vienašališkai nutraukti sutartį? Sutartis nutraukiama įspėjus ne mažiau kaip prieš 30 k.d.?“
	Taip.
Tuo atveju, jei Paslaugų pirkėjas neatsiskaito, Paslaugų teikėjas turi teisę pateikti pretenziją. Jei per 30 kalendorinių dienų nuo pretenzijos pateikimo Paslaugų pirkėjas neįvykdo mokėjimo įsipareigojimų, Paslaugų teikėjas įgyja teisę vienašališkai nutraukti sutartį, apie tai įspėjęs ne vėliau kaip prieš 30 kalendorinių dienų.


	7.8. Esminės Sutarties sąlygos yra:
7.8.1. Paslaugų atlikimo terminas;
7.8.2. Paslaugų atitikimas techninėje specifikacijoje nustatytiems reikalavimams.
	„Prašome patikslinti, ar teisingai suprantame, kad vertinant, ar tiekėjo padarytas pažeidimas yra laikytinas esminiu bus atsižvelgiama į:
1. pažeidimo pobūdį ir padarymo aplinkybes,
2. pažeidimo mastą,
3. pažeidimo sukeltas ar galimas pasekmes,
4. pažeidimo pasikartojimą ar sistemingumą?

Ar teisingai suprantame, kad ne bet koks paslaugų termino praleidimas ar pavienis neatitikimas techninėje specifikacijoje nustatytiems reikalavimams automatiškai bus laikomas esminiu pažeidimu, o pažeidimo esmingumas bus vertinamas individualiai, atsižvelgiant į visas reikšmingas aplinkybes?“
	Paaiškiname, kad sutartyje vartojamos sąvokos „esminės sutarties sąlygos“ ir „esminis sutarties pažeidimas“ nėra tapačios.

Sutarties 7.1 p. nustato atskirą pagrindą vienašaliam sutarties nutraukimui – kai padaromas esminis sutarties pažeidimas, kuris siejamas su prisiimtų įsipareigojimų nevykdymu už Sutarties 2.2 papunktyje nustatytą kainą.

Tačiau, jei tiekėjas nesilaikys esminių sutarties sąlygų (kas yra ne tas pats kas esminis sutarties pažeidimas), nurodytų sutarties 7.8 p.  ir dėl to bus pripažinta, kad Paslaugų teikėjas Sutartyje nustatytas esmines Sutarties sąlygas vykdė su dideliais ir nuolatiniais trūkumais (sutarties 7.9 p.), tokiu atveju bus taikomos netęsybos (sutarties 7.10 p).
Paaiškiname, kad sutarties 7.8 p. ir 7.9 p. taikomi kartu.





